Diari Oficial de la Generalitat Valenciana


Sumari del DOGV 8528, del 12-04-2019 (2019/3156)

RESOLUCIÓ de 26 de març de 2019, del director general de Centres i Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3156


Data del document
:   26-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 26 de març de 2019, del director general de Centres i Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés als cossos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació. [2019/3156]  
  
Per Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, publicant-se el llistat amb les puntuacions definitives en el citat procediment amb data 16 de juliol de 2014, en el qual va resultar seleccionat Guillermo Pedro Medina Martínez per l'especialitat de Tecnologia.  
Revisada la documentació requerida en la base 9 de la citada convocatòria, en data 27 de novembre de 2014, el director general de Centres i Personal Docent va resoldre la no procedència del seu nomenament com a funcionari de carrera del cos de catedràtics d'Ensenyament Secundari, per no acreditar el requisit exigit en la base 2.1.c de l'Ordre de 22 de desembre de 2009, de la Conselleria d'Educació, relatiu al títol acadèmic requerit, quedant anul·lades totes les seues actuacions en el procés selectiu convocat per aquesta ordre.  
Recorreguda aquesta resolució pel senyor Medina Martínez davant la jurisdicció contenciosa administrativa, el Jutjat Contenciós Administratiu núm. 8 de València va dictar sentència el 3 de desembre de 2015, en la qual reconeix com a situació jurídica individualitzada el seu dret a ser nomenat funcionari del cos de catedràtics d'Educació Secundària. Aquesta sentència va ser recorreguda en apel·lació davant el Tribunal Superior de Justícia de la Comunitat Valenciana, el qual va dictar sentència desestimatòria núm. 562/2018, el 5 de desembre de 2108, i en virtut de tot això, resolc:  
  
Primer  
En execució de la sentència núm. 358/2015, de 3 de desembre de 2015, del Jutjat Contenciós Administratiu núm. 8 de València, declarar Guillermo Pedro Medina Martínez com a aspirant seleccionat en el procediment selectiu d'accés al cos de catedràtics d'Ensenyament Secundari convocat per Ordre de 22 de desembre de 2009, per l'especialitat de Tecnologia, amb una puntuació de 6,6000.  
  
Segon  
Elevar al Ministeri d'Educació i Formació Professional la corresponent proposta de nomenament de Guillermo Pedro Medina Martínez com a funcionari de carrera del citat cos i especialitat, amb els mateixos efectes d'1 de setembre de 2014 previstos en la Resolució de 24 de febrer de 2015 (DOGV 7480, 6 de març), de la Direcció General de Centres i Personal Docent.  
  
Tercer  
De conformitat amb el que es preveu en l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui accedisquen per aquest procediment estaran exempts de la realització de la fase de pràctiques, romanent com a catedràtics en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
Contra la present resolució podrà promoure's, per les parts legitimades, incident d'execució de sentència, davant el Jutjat Contenciós Administratiu núm. 8 de València, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de març de 2019.- El director general de Centres i Personal Docent: José Joaquín Carrión Candel.